16. ΠΡΟΕΔΡΙΚΟ ΔΙΑΤΑΓΜΑ της 3/20 Σεπτ. 1993 (Δ΄ 1161) Κριτήρια και διαδικασία καθορισμού χώρων για την κατασκευή υπέργειων ή και εν μέρει υπόγειων εστεγασμένων σταθμών αυτοκινήτων άνω των 50 θέσεων, δικαιώματα και υποχρεώσεις των ιδιοκτητών αυτών, διαδικασία και τρόπος υπολογισμού του προς μεταφορά συντελεστή δόμησης των χώρων αυτών, κατά την παρ. 7 του άρθρ. 6 του Νόμ. 960/79, όπως ισχύει. Έχοντας υπόψη: 1.Τις διατάξεις των παρ. 7 και 8 του άρθρ. 6 του Νόμ. 960/1979 «περί επιβολής υποχρεώσεων προς δημιουργία χώρων στάθμευσης αυτοκινήτων για την εξυπηρέτηση των κτιρίων και ρυθμίσεις συναφών θεμάτων» (Α 194), όπως προστέθηκε με την παρ. 1 του άρθρ. 97 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (Α 101) και τροποποιήθηκε με την παρ. 7 του άρθρ. 8 του Νόμ. 2052/92 «Μέτρα για την αντιμετώπιση του νέφους και πολεοδομικές ρυθμίσεις» (Α 94). 2.Την Υ. 1958/1992 κοινή απόφαση του Πρωθυπουργού και του Υπουργού Περιβάλλοντος, Χωροταξίας και Δημοσίων Έργων «Ανάθεση αρμοδιοτήτων στους Υφυπουργούς Περιβάλλοντος, Χωροταξίας και Δημοσίων Έργων Χρήστο Κατσιγιάννη και Γεώργιο Βουλγαράκη» (Β 744). 3.Τις διατάξεις του Π.Δ/τος 28/28-1-93 «Καθορισμός αρμοδιοτήτων που διατηρούνται από τον Υπουργό και τις περιφερειακές υπηρεσίες διανομαρχιακού επιπέδου του Υπουργείου Περιβάλλοντος, Χωροταξίας και Δημοσίων Έργων» (Α 9). 4.Τις διατάξεις του άρθρ. 29Α του Νόμ. 1558/1985 όπως αυτό προστέθηκε με το άρθρ. 27 του Νόμ. 2081/92 (Α 154) και το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού και του οικείου ΟΤΑ. 5.Την 550/1993 γνωμοδότηση του Συμβουλίου της Επικρατείας, με πρόταση του Υφυπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-1.Οι χώροι για την κατασκευή υπέργειων ή και εν μέρει υπόγειων εστεγασμένων χώρων στάθμευσης αυτοκινήτων, σύμφωνα με την παρ. 7 του άρθρ. 6 του Νόμ. 960/79 (Α 194), όπως αυτή προστέθηκε με την παρ. 1 του άρθρ. 97 του Νόμ. 1892/1990 (Α 101) και τροποποιήθηκε με την παρ. 7 του άρθρ. 8 του Νόμ. 2052/92 (Α 94) καθορίζονται με βάση πολεοδομικά και κυκλοφοριακά κριτήρια. 2.Στα κριτήρια της προηγούμενης παραγράφου περιλαμβάνονται ιδίως: α. Οι ανάγκες της περιοχής, όπου το ακίνητο, για χώρους στάθμευσης. Οι θέσεις στάθμευσης που υπάρχουν στην περιοχή, εκτός από το κατάστρωμα των οδών, καθώς και η κυκλοφοριακή φόρτιση της περιχής. β. Η δυνατότητα εύρυθμης λειτουργίας του σταθμού σε συνάρτηση με την κυκλοφοριακή κατάσταση της περιοχής, τις χρήσεις γης, τα πλάτη των οδών άμεσης εξυπηρέτησης του σταθμού (είσοδοι – έξοδοι) κλπ. γ. Η δυνατότητα ασφαλούς και απρόσκοπτης λειτουργίας κτιρίων ειδικών χρήσεων (σχολείων, νοσοκομείων, κλινικών, παιδικών σταθμών κλπ.) καθώς και εγκεκριμένων πεζοδρόμων που ενδεχομένως υπάρχουν στην περιοχή. δ. Η δυναμικότητα που σταθμού σε σχέση με τις υπάρχουσες ανάγκες της περιοχής. Άρθρ.2.-1.Μετά τη δημοσίευση των Π.Δ/των της παρ. 7 του άρθρ. 6 του Νόμ. 960/79 καλούνται με πρόσκληση οι ιδιοκτήτες που έχουν ακίνητα εντός των περιοχών που καθορίζονται με τα εν λόγω π. δ/ματα να δηλώσουν εάν επιθυμούν να κατασκευάσουν στο ακίνητό τους υπέργειους ή και εν μέρει υπόγειο εστεγασμένο χώρο στάθμευσης αυτοκινήτων άνω των 50 θέσεων. (Ο αριθμός των θέσεων οι οποίες εξασφαλίζονται σε υπόγειο χώρο δεν δύναται να υπερβαίνει το 40% του συνολικού αριθμού θέσεων του κάθε χώρου στάθμευσης). 2.Η πρόσκληση γίνεται από την κατά τόπο αρμόδια πολεοδομική υπηρεσία της Νομαρχίας και δημοσιεύεται σε δύο ημερήσιες εφημερίδες, μία τοπική, εάν εκδίδεται και μία των Αθηνών. Στην πρόσκληση αναφέρονται ο μέγιστος αριθμός των θέσεων στάθμευσης που μπορούν να δημιουργηθούν στην περιοχή, η προθεσμία εντός της οποίας οφείλουν οι ενδιαφερόμενοι να εκδηλώσουν την πρόθεσή τους και κάθε άλλη χρήσιμη πληροφορία. Η προθεσμία αυτή δεν μπορεί να είναι μικρότερη των 30 και μεγαλύτερη των 60 ημερών από την τελευταία δημοσίευση στις εφημερίδες. Η πρόσκληση αναρτάται στο κατάστημα της πολεοδομικής υπηρεσίας, δύναται δε να γίνουν σχετικές ανακοινώσεις από τους ραδιοφωνικούς και τηλεοπτικούς σταθμούς και γενικά να δημοσιοποιηθεί με κάθε πρόσφορο μέσον. 3.Οι κατά την παρ. 1 δηλώσεις κατατίθενται  στην    πολεοδομική   υπηρεσία  εντός   της   προθεσμίας που αναφέρεται στην πρόσκληση και περιλαμβάνουν: (Αντί για τη σελ. 262,519) Σελ. 262,519(α) Τεύχος 1265- Σελ. 73 Σταθμοί Αυτοκινήτων 21.Ε.θ.16 α. πλήρη περιγραφή του ακινήτου κατά θέση, εμβαδόν και διαστάσεις καθώς και εκτίμηση του αριθμού των θέσεων στάθμευσης που μπορούν, σύμφωνα με τις ισχύουσες στην περιοχή διατάξεις, να ανεγερθούν. β. απόσπασμα του εγκεκριμένου ρυμοτομικού σχεδίου της περιοχής στο οποίο σημειώνεται η θέση του ακινήτου. 4.Η πολεοδομική υπηρεσία καταχωρεί σε ειδικό βιβλίο της δηλώσεις της προηγούμενης παραγράφου. Οι σελίδες του βιβλίου αυτού αριθμούνται και μονογράφονται από τον Προϊστάμενο της Υπηρεσίας, ο οποίος υπογράφει στο τέλος του βιβλίου μνημονεύοντας και τις σελίδες αυτού. 5.Μετά την πάροδο της κατά την παρ. 2 προθεσμίας η Υπηρεσία ελέγχει τις υποβληθείσες δηλώσεις κατ’ αρχήν βάσει των στοιχείων που τις συνοδεύουν καθώς και με αυτοψίες των αρμοδίων οργάνων της και προεπιλέγει τις καταλληλότερες θέσεις σύμφωνα με τα κριτήρια του άρθρου 1. Οι ιδιοκτήτες των προεπιλεγέντων ακινήτων καλούνται να υποβάλουν εις διπλούν εντός προθεσμίας 90 ημερών. α) Τοπογραφικό διάγραμμα σε κλίμακα 1 : 5000 όπου σημειώνονται η θέση του ακινήτου και σε ακτίνα τουλάχιστον 300μ. πέριξ αυτής, οι υπάρχουσες χρήσεις κτιρίων οι οποίες ως εκ της φύσεως των συνεπάγονται αυξημένες ανάγκες στάθμευσης της περιοχής. β) Τοπογραφικό διάγραμμα σε κλίμακα 1 : 1000 ή 1 : 500 του ακινήτου εκτεινόμενο σε ολόκληρο το Ο.Τ. και στο οποίο σημειώνονται οι είσοδοι – έξοδοι του σταθμού, οι όμορες ιδιοκτησίες με τα υπάρχοντα επ’ αυτών κτίρια και λειτουργίες (χρήσεις) αυτών, τα πλάτη των οδών που περικλείουν το οικοδομικό τετράγωνο καθώς και οι όροι δόμησης θεωρημένοι από την αρμόδια πολεοδομική υπηρεσία. γ) Σχηματική κάτοψη τυπικού ορόφου και σχηματική τομή του περιγράμματος του υπό ανέγερση κτιρίου υπέργειου ή και εν μέρει υπόγειου σταθμού αυτοκινήτων, σε κλίμακα 1 : 200 με υπολογισμό της δυναμικότητας του σταθμού, βάσει των ισχυόντων όρων δόμησης, όπου αναγράφεται ο τρόπος λειτουργίας του σταθμού, (με «αυτοεξυπηρέτηση» ή «με υπαλλήλους»). Σελ. 262,520(α) Τεύχος 1265- Σελ. 74 δ) Σε περίπτωση που ο ιδιοκτήτης προτίθεται να χρησιμοποιήσει μέρος του σ. δόμησης για άλλες χρήσεις (πλην του σταθμού) η πρόθεση αυτή πρέπει να αναγράφεται στην αίτηση και να φαίνεται στα στοιχεία του εδαφίου (γ) η επιφάνεια που πρόκειται να διατεθεί στο αυτό ακίνητο για άλλες χρήσεις καθώς και το είδος των χρήσεων αυτών. ε) Την κατά το άρθρ. 5 του Π.Δ. 510/79 (Α 154) όπως ισχύει, έκθεση ελέγχου τίτλων. στ) Διαφάνεια του κατά το εδάφιο (β) τοπογραφικού διαγράμματος. ζ) Τυχόν απαιτούμενη έγκριση της αρμόδιας Υπηρεσίας Κυκλοφορίας του Υπουργείου Περιβάλλοντος, Χωροταξίας και Δημοσίων Έργων, κατά το άρθρ. 3 του Π.δ. 326/91, όπως εκάστοτε ισχύει. Τα παραπάνω δικαιολογητικά των εδαφίων (α)– (ζ) υποβάλλονται με αίτηση που φέρει τις υπογραφές όλων των ιδιοκτητών που εμφανίζονται στην έκθεση ελέγχου τίτλων του εδ. (ε). Αιτήσεις χωρίς κάποιο από τα παραπάνω δικαιολογητικά δεν γίνονται δεκτές. 6.Σε κάθε Δήμο ή Κοινότητα το σύνολο των θέσεων στάθμευσης που εξασφαλίζονται κατά τα ανωτέρω εντός των περιοχών της παρ. 1 του παρόντος άρθρου δεν δύναται να υπερβαίνει το 3% του πληθυσμού του αντίστοιχου Δήμου ή Κοινότητας βάσει της τελευταίας κάθε φορά απογραφής. Σε περίπτωση που κατά τη διαδικασία επιλογής των ακινήτων βρεθούν κατάλληλοι χώροι με δυνατό σύνολο θέσεων στάθμευσης μεγαλύτερο του παραπάνω, τηρείται η προτεραιότητα υποβολής των σχετικών δηλώσεων στην Υπηρεσία, όπως αυτές καταχωρούνται στο ειδικό βιβλίο. Σε περίπτωση που δεν εξασφαλιστεί το σύνολο των απαιτουμένων θέσεων στάθμευσης, η Υπηρεσία προβαίνει εκ νέου σε πρόσκληση εκδήλωσης ενδιαφέροντος εφαρμοζόμενης της αυτής ως άνω διαδικασίας. 21.Ε.θ.16 Σταθμοί Αυτοκινήτων 7.Με βάση τα παραπάνω, η αρμόδια πολεοδομική υπηρεσία συντάσσει αιτιολογημένη έκθεση για την έκδοση των αποφάσεων καθορισμού των χώρων στάθμευσης κατά την παρ. 7 του άρθρ. 6 του Νόμ. 960/79 όπως ισχύει. Με τις ίδιες αποφάσεις ορίζεται το ποσοστό συντελεστή δόμησης που θα διατεθεί για άλλες χρήσεις, πλην του σταθμού, εφόσον συντρέχει τέτοια περίπτωση. Στην περίπτωση αυτή στον απαιτούμενο ως ελάχιστο αριθμό θέσεων στάθμευσης δεν περιλαμβάνονται οι κατά τις διατάξεις του Νόμ. 960/79, όπως ισχύει, χώροι στάθμευσης οι αναγκαίοι για την εξυπηρέτηση των εν λόγω χρήσεων. Με τις ίδιες αποφάσεις δύναται να ορίζεται ο ελάχιστος πέραν των 50 ή και ο μέγιστος επιτρεπόμενος αριθμός θέσεων στάθμευσης για τον κάθε χώρο. Αντίγραφα των στοιχείων του φακέλου του κάθε ακινήτου το οποίο καθορίσθηκε κατά τα άνω, ως χώρος στάθμευσης, διαβιβάζονται στην αρμόδια για τη μεταφορά του συντελεστή δόμησης υπηρεσία του Υπουργείου Περιβάλλοντος Χωροταξίας και Δημοσίων Έργων, η οποία δύναται να εγκρίνει μεταφορά συντελεστή δόμησης εν όλω ή εν μέρει και στο ίδιο ακίνητο. 8.Ο κατά τα ανωτέρω καθορισμός των χώρων στάθμευσης γίνεται με απόφαση του Νομάρχη εκτός από τις περιπτώσεις καθορισμού χώρων στάθμευσης εντός των Νομών Αττικής και Θεσσαλονίκης όπου γίνεται με απόφαση του Υπουργού ΠΕ.ΧΩ.Δ.Ε. Σ’ αυτή την περίπτωση αρμόδια πολεοδομική υπηρεσία για την τήρηση της παραπάνω διαδικασίας νοούνται οι Οργανισμοί Αθήνας και Θεσσαλονίκης αντίστοιχα. Άρθρ.3.-1.Ο ιδιοκτήτης του ακινήτου που καθορίζεται κατά τα ανωτέρω ως χώρος για την κατασκευή υπέργειου ή και εν μέρει υπόγειου εστεγασμένου χώρου στάθμευσης αυτοκινήτου οφείλει να υποβάλει στο αρμόδιο πολεοδομικό γραφείο εντός 14 μηνών από της ισχύος της σχετικής απόφασης αίτηση για έκδοση της σχετικής οικοδομικής άδειας με πλήρη κατά τις κείμενες διατάξεις στοιχεία. Εάν παρέλθει άπρακτη η προθεσμία αυτή, η οικεία απόφαση καθορισμού του χώρου θεωρείται αυτοδικαίως ανακληθείσα. Σε περίπτωση που η οικοδομική άδεια έχει εκδοθεί πριν από την έκδοση της σχετικής απόφασης, για να εφαρμοστούν οι διατάξεις του παρόντος διατάγματος και να εγκριθεί η μεταφορά συντελεστή δόμησης θα πρέπει να βεβαιωθεί από τον Προϊστάμενο της αρμόδιας (κατά την παρ. 8 του άρθρ. 2 του παρόντος) Πολεοδομικής υπηρεσίας ότι μέχρι την έκδοση της υπουργικής απόφασης δεν έγινε έναρξη των εργασιών με βάση την άδεια αυτή. 2.α. Με την έκδοση της οικοδομικής άδειας ή με την έκδοση της απόφασης καθορισμού του χώρου στάθμευσης σε περίπτωση έκδοσης της οικοδομικής άδειας πριν από αυτή, το πολεοδομικό γραφείο διαβιβάζει κυρωμένο αντίγραφο της άδειας στην αρμόδια για την μεταφορά συντελεστή δόμησης υπηρεσίας του Υπουργείου ΠΕ.ΧΩ.Δ.Ε., η οποία επιλαμβάνεται της έκδοσης του π. δ/τος έγκρισης μεταφοράς συντελεστή δόμησης κατά τας διατάξεις του Νόμ. 880/79. Προϋπόθεση για την έκδοση του π. δ/τος είναι η κατάθεση από τον ιδιοκτήτη στο ΕΤΕΡΠΣ εγγυητικής επιστολής, για την εμπρόθεσμη κατά την παρ. 3 του παρόντος άρθρου, αποπεράτωση του σταθμού, μιας των αναγνωρισμένων Τραπεζών της χώρας ή του ΤΣΜΕΔΕ, ίσης προς το 10% του συμβατικού προϋπολογισμού του έργου όπως αυτός αναφέρεται στην οικοδομική άδεια. β. Ο μεταφερόμενος συντελεστής δόμησης ορίζεται στο σύνολο του ισχύοντος σ. δόμησης του ακινήτου βάσει των όρων και περιορισμών δόμησης της περιοχής, εφόσον το ακίνητο διατίθεται αποκλειστικά για την κατασκευή υπέργειου χώρου στάθμευσης. Άλλως αφαιρείται από το μεταφερόμενο συντελεστή δόμησης, ο συντελεστής που διατίθεται για άλλες χρήσεις όπως αυτός ορίζεται στην οικεία απόφαση καθορισμού του χώρου. γ. Ο παραστατικός τίτλος δικαιώματος μεταφοράς συντελεστή δόμησης κατά το άρθρ. 8 του π. δ/τος 510/79, όπως ισχύει, εκδίδεται και χορηγείται στο δικαιούχο μετά την εμπρόθεσμη αποπεράτωση και λειτουργία του σταθμού. Είναι δυνατή με αίτηση του ιδιοκτήτη του ακινήτου η έκδοση και χορήγηση του τίτλου μεταφοράς συντελεστή δόμησης και προ της αποπερατώσεως και λειτουργίας του σταθμού εφαρμοζομένων και στις δύο ως άνω περιπτώσεις των διατάξεων της παρ. 5 του παρόντος άρθρου. 3. Ο ιδιοκτήτης υποχρεούται να προβεί στην κατασκευή και λειτουργία του σταθμού το αργότερο εντός τετραετίας από της εκδόσεως του π. δ/τος εγκρίσεως της μεταφοράς συντελεστή δόμησης. Σε εξαιρετικές περιπτώσεις και προκειμένου περί σταθμού δυναμικότητας άνω των 150 θέσεων είναι δυνατόν με απόφαση του Υπουργού ΠΕΧΩΔΕ  να δίνεται παράταση για την ολοκλήρωση της  κατασκευής και λειτουργίας του σταθμού, μέχρι  ενός      έτους,       εφόσον      διαπιστωθεί    ότι    οι εργασίες έχουν προχωρήσει σε σημαντικό βαθμό και δύνανται να ολοκληρωθούν εντός της παρεχομένης χρονικής παράτασης. (Μετά τη σελ. 262,520(α) Σελ. 262,521 Τεύχος1265- Σελ. 75 Σταθμοί Αυτοκινήτων 21.Ε.θ.16 4.Η εμπρόθεσμη αποπεράτωση της κατασκευής του σταθμού βεβαιώνεται κατόπιν αυτοψίας από το αρμόδιο για την έκδοση της οικοδομικής άδειας πολεοδομικό γραφείο. Η βεβαίωση υπογράφεται από τον Προϊστάμενο του Γραφείου και αναγράφονται σε αυτή τα στοιχεία της απόφασης καθορισμού του χώρου, ο αριθμός της οικοδομικής άδειας και η δυναμικότητα του σταθμού. Η βεβαίωση προσκομίζεται από τον ιδιοκτήτη: α) με τη δήλωση της παρ. 5 του άρθρου αυτού, στην αρμόδια υπηρεσία του Υπουργείου ΠΕ.ΧΩ.Δ.Ε., η οποία υποχρεούται στην έκδοση και χορήγηση του τίτλου μεταφοράς συντελεστή δόμησης στον δικαιούχο και  β) στο ΕΤΕΡΠΣ το οποίο επιστρέφει την εγγυητική επιστολή. 5.Σε κάθε περίπτωση πριν την χορήγηση του τίτλου μεταφοράς συντελεστή δόμησης ο ιδιοκτήτης οφείλει να προσκομίσει δήλωσή του ενώπιον συμβολαιογράφου με την οποία θα αναγνωρίζει: α) ότι το δικαίωμα μεταφοράς συντελεστή δόμησης του δόθηκε σε αντάλλαγμα της κατασκευής και λειτουργίας υπέργειου ή και εν μέρει υπόγειου εστεγασμένου χώρου στάθμευσης αυτοκινήτων στο ακίνητό του που κρίθηκε κατάλληλο για το σκοπό αυτό με την απόφαση της παρ. 8 του άρθρ. 2 του παρόντος διατάγματος. β) την υποχρέώση του να αποπερατώσει και να μην αλλάξει εν όλω ή εν μέρει τη χρήση του χώρου. γ) ότι σε περίπτωση αθετήσεως από μέρους του των παραπάνω υποχρεώσεων και εφόσον θα έχει γίνει μερική ή ολική πραγματοποίηση του χορηγηθέντος σε αυτόν τίτλου, η κυριότητα του ακινήτου θα περιέρχεται στο ΕΤΕΡΠΣ, προς το οποίο θα παραχωρηθεί με την ίδια συμβολαιογραφική πράξη αμετάκλητη πληρεξουσιότητα για κατάρτιση της σχετικής συμβολαιογραφικής πράξης περί μεταβίβασης του ακινήτου, με αυτοσύμβαση κατ’ άρθρο 235 ΑΚ. 6.Η με οποιονδήποτε τρόπο αθέτηση των υποχρεώσεων του ιδιοκτήτη του ακινήτου επιφέρει κατά περίπτωση τις παρακάτω συνέπειες. α) Σε περίπτωση μη εμπρόθεσμης αποπεράτωσης του σταθμού, η οποία θα βεβαιώνεται σύμφωνα με την παρ. 4 του παρόντος άρθρου και εφόσον δεν έχει χορηγηθεί ακόμα ο παραστατικός τίτλος δικαιώματος μεταφοράς συντελεστή δόμησης το π. δ/γμα ανακαλείται και η εγγυητική επιστολή της παρ. 2 του άρθρου αυτού καταπίπτει υπέρ του ΕΤΕΡΠΣ διατιθεμένου του ποσού αυτής κατά το άρθρ. 6 παρ. 1 του Νόμ. 960/79, όπως ισχύει. Σελ. 262,522 Τεύχος 1265–Σελ. 76 β) Στην περίπτωση μη εμπρόθεσμης αποπεράτωσης του σταθμού και εφόσον έχει ήδη χορηγηθεί τίτλος μεταφοράς συντελεστή δόμησης, εάν αυτός δεν έχει πραγματοποιηθεί, τότε, επιπλέον της προηγούμενης περίπτωσης α, ο τίτλος ακυρώνεται. Εάν ο τίτλος έχει πραγματοποιηθεί ολικά ή μερικά τότε η κυριότητα του ακινήτου περιέρχεται στο ΕΤΕΡΠΣ με τον τρόπο που περιγράφεται παρακάτω στην παρ. γ΄ εδάφ. β. 21.Ε.θ.16 Σταθμοί Αυτοκινήτων  γ) Στην περίπτωση μεταγενέστερης αλλαγής της χρήσης, εάν δεν έχει πραγματοποιηθεί ο χορηγηθείς τίτλος δικαιώματος μεταφοράς συντελεστή δόμησης, αυτός ακυρώνεται, ανακαλείται το π. δ/γμα έγκρισης μεταφοράς συντελεστή δόμησης και εφαρμόζονται αναλόγως οι διατάξεις περί αυθαιρέτου αλλαγής χρήσης ακινήτων. Εάν έχει πραγματοποιηθεί ο τίτλος ολικά ή μερικά τότε η κυριότητα του ακινήτου όπου έχει ανεγερθεί ο σταθμός περιέρχεται στο ΕΤΕΡΠΣ, υποχρεουμένου του ιδιοκτήτη να συμπράξει στη μεταβίβαση αυτή, δυναμένου όμως του ΕΤΕΡΠΣ να προβεί στην κατάργηση της σχετικής δικαιοπραξίας με αυτοσύμβαση κατ’ άρθρ. 235 ΑΚ δυνάμει της ήδη χορηγηθείσης αμετακλήτου πληρεξουσιότητας, όπως προβλέπεται στην παρ. 5 του παρόντος άρθρου. Εάν στο ίδιο ακίνητο προβλέπονται νομίμως και άλλες χρήσεις ή γίνει μερική αλλαγή της χρήσης του σταθμού τότε η κατά τα παραπάνω μεταβίβαση της κυριότητας του ακινήτου αφορά το τμήμα αυτού που προβλέπεται για χώρος στάθμευσης ή το τμήμα για το οποίο έγινε η αλλαγή της χρήσης αντίστοιχα. Άρθρ.4.-1.Οι θέσεις στάθμευσης οι οποίες υπάγονται στις διατάξεις του παρόντος π. δ/τος και σύμφωνα με τις οποίες εγκρίνεται η μεταφορά συντελεστή δόμησης δεν επιχορηγούνται δυνάμει άλλων διατάξεων. 2.Τα δικαιώματα χρήσης, εκμετάλλευσης και λειτουργίας του σταθμού ανήκουν στον ιδιοκτήτη του οικοπέδου. Άρθρ.5.-1.Από της ισχύος του παρόντος π. δ/τος καταργείται το από 6-10-1990 π. δ/γμα (Δ 560). 2.Υπουργικές αποφάσεις που εκδόθηκαν βάσει των διατάξεων του ανωτέρω καταργουμένου π. δ/τος εξακολουθούν να ισχύουν, εκτός εάν έχει ήδη παρέλθει άπρακτη η κατά την παρ. 1 του άρθρ. 3 του παρόντος προθεσμία. Άρθρ.6.Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.